आशीष ने अपनी मेहनत जारी रखी। इस बीच उन्होंने कई सारे एग्जाम दिए और लिखत परीक्षाओं में सफलताएं भी अर्जित की लेकिन फाइनल सेलेक्शन 2008 में एसएससी की परीक्षा में हुआ। इसी बीच उनके ऊपर फिर से दुखों का पहाड़ टूटा। सरकारी नौकरी जॉइन करने से कुछ ही दिन पहले उनके पिता ब्रेन हैमरेज की वजह से उनका साथ छोड़कर चले गए। इस बात का उन्हें सबसे ज्यादा दुख है। आशीष ने यूपीपीसीएस, सीपीएफ, हाईकोर्ट रिव्यू ऑफिसर जैसी कई परीक्षाएं पास कीं, लेकिन उनका मकसद सिर्फ और सिर्फ यूपीएससी की सिविल सेवा परीक्षा को पास करना था। उन्हें 2010 में कमर्चारी चयन आयोग की परीक्षा में एक्साइज एंड कस्टम विभाग में इंस्पेक्टर के पद हेतु चुना गया और अहमदाबाद , गुजरात में उनकी पोस्टिंग थी। इस नौकरी से उनकी कुछ आर्थिक दिक्कतें तो दूर हुईं पर अब उन्हें नौकरी के साथ अपने लक्ष्य के लिए समय निकाल पाना मुश्किल लग रहा था। उनके मन में हमेशा से से था कि कुछ भी हो आईएएस तो बनना ही है। इसलिए वह अपने समय का कुशलता से सदुपयोग करते हुए वे फिर से यूपीएससी की तैयारी में लग गए।